बासी मुंह पीते हैं चाय तो जाने सही तरीका
Tea and its consumption - Benefits And Side Effects Of Drinking Tea, Including How Drinking Water Before Consuming Tea Can Be Beneficial ऐसी बात है तो फिर बासी मुंह पानी पीने के कितनी देर बाद चाय पीना चाहिए? कुछ लोग चाय के तुरंत बाद या साथ में पानी पीते हैं, यह कितना सही होता है?
आपने अक्सर सुना होगा कि चाय के बाद पानी न पियो। कुछ लोग यह भी कहते हैं कि चाय से पहले पानी नहीं पीनी चाहिए। कभी आपने सोचा है कि ऐसा लोग क्यों बोलते हैं, इसके पीछे की वजह क्या है।
आज जरूरत की खबर में इस बारे बात करेंगे एक्सपर्ट से…
सबसे पहले बात करते हैं चाय से पहले पानी पीने की…
सवाल: बेड टी लेने के पहले जो लोग पानी पीते हैं। क्या ये तरीका सही है?
जवाब: बेड टी यानी सुबह बासी मुंह चाय पीने से पहले पानी पीना हेल्थ के लिए अच्छा होता है। असल में पानी शरीर को हाइड्रेटेड रखता है।
चाय का ph मान यानी वैल्यू 6 होता है। अगर चाय पीने से पहले पानी पीते हैं तो आंत में एक परत बन जाती है, जो चाय से होने वाला एसिडिक इफेक्ट को कम कर देता है।
अगर आप चाय पीने से पहले गुनगुना पानी पीते हैं तो ये बेस्ट तरीका है।
दरअसल ph का मतलब पावर ऑफ हाइड्रोजन यानी हाइड्रोजन की शक्ति से है। हाइड्रोजन के अणु किसी चीज में उसकी अम्लीय या क्षारीय प्रवृत्ति को तय करते हैं।
मतलब अगर किसी लिक्विड या प्रोडक्ट का पीएच 1 या 2 है तो वो अम्लीय है और अगर पीएच 13 या 14 है तो वो क्षारीय है। अगर पीएच 7 है तो वह न्यूट्रल है।
सवाल: चाय से पहले पानी पीने से हेल्थ रिलेटेड कौन सी परेशानियां दूर होती हैं?
जवाब: नीचे लगे क्रिएटिव से समझते हैं
ऊपर लगे क्रिएटिव को समझते हैं कि चाय से पहले पानी पीने से कैसे इन प्रॉब्लम से बचा जा सकता है…
एसिडिटी: खाली पेट यानी बांसी मुंह चाय पीने से एसिडिटी की परेशानी हो सकती है। चाय पीने से पेट में एसिड बढ़ता है, जिससे एसिडिटी की प्रॉब्लम बढ़ती है। इसलिए सुबह के अलावा जब भी चाय पिएं, उससे पहले पानी जरूर पिएं।
डिहाइड्रेशन: चाय आपके शरीर को डिहाइड्रेट कर सकती है। इसलिए चाय से पहले पानी पीना चाहिए। इससे पीएच भी बैलेंस रहता है।
दांतों को नुकसान: चाय में टेनिन्स केमिकल होता है। जो दांतों में सड़न पैदा कर सकता है। जब आप चाय पीते हैं तो दांतों पर इसकी लेयर बन जाती है। अगर चाय से पहले आप पानी पिएंगे तो इससे दांतों को सुरक्षा मिलेगी और पानी मुंह के बैक्टीरिया को भी साफ कर देगा।
अल्सर: खाली पेट चाय पीने से हेल्थ को नुकसान होता है। इससे अल्सर होने की पॉसिबिलिटी बढ़ती है। ऐसे में चाय से पहले पानी पीना बेस्ट ऑप्शन है। साथ ही पेट से जुड़ी परेशानियां होने का रिस्क कम रहेगा।
सवाल: ऐसी बात है तो फिर बासी मुंह पानी पीने के कितनी देर बाद चाय पीना चाहिए
जवाब: चाय पीने के 10-15 मिनट पहले अगर पानी पी लिया जाए तो इसका फायदा ज्यादा होता है। इससे चाय से आए एसिड को डायल्यूट करने में मदद मिलती है। साथ ही कैफिन का असर भी कम हो जाता है।
अब बात करते हैं चाय के बाद पानी पीने की…
सवाल: कुछ लोग चाय के तुरंत बाद या साथ में पानी पीते हैं, यह कितना सही होता है?
जवाब: ये बिल्कुल भी सही नही है। गर्म चाय के साथ या तुरंत बाद पानी क्या कोई भी ठंडा लिक्विड नहीं पीना चाहिए। इससे हेल्थ रिलेटेड कई परेशानियां हो सकती हैं। खासकर, गर्मी में तो ऐसा बिल्कुल भी न करें।
सवाल: चाय के साथ या बाद में पानी पीने से क्या प्रॉब्लम होती हैं?
जवाब: ऐसा करने से हेल्थ से जुड़ी कई परेशानियां हो सकती हैं। नीचे लगे क्रिएटिव से समझते हैं-
ऊपर लगे क्रिएटिव को अब समझते हैं कि आखिर ये परेशानियां कैसे होती हैं…
पेट खराब: चाय पीने के तुरंत बाद या साथ में पानी पी रहे हैं तो इससे पेट डिस्टर्ब हो जाएगा। पेट में गैस बनने के अलावा दर्द, ब्लोटिंग, पेट फूलना, कब्ज, लूच मोशन समेत कई प्रॉब्लम हो सकती हैं।
सर्दी जुकाम: चाय के तुरंत बाद पानी पीने से सर्दी, जुकाम हो सकता है। गले में खराश हो जाएगी। छींकें आने लगेगी। बार-बार ऐसा ही करेंगे तो ये परेशानी बढ़ भी सकती है।
नाक से ब्लीडिंग: चाय के तुरंत बाद पानी पीने से नाक से ब्लीडिंग हो सकती है। गर्मी में तो ऐसा बिल्कुल ना करें। चाय गर्म और पानी ठंडा, तो इससे ठंडा-गर्म नुकसान पहुंचा सकता है।
दांतों में सड़न, पीलापन, सेंसिटिविटी: इससे दांतों को भी बहुत नुकसान होता है। दांतों में झनझनाहट, सड़न, पीलापन, सेंसिटिविटी हो सकती है। ये चाय में मिलने वाले टेनिन्स की वजह से होता है।
सवाल: चाय पीने के कितनी देर बाद पानी पीना चाहिए?
जवाब: चाय पीने से कम से कम 30 मिनट बाद तक पानी या कोई भी ठंडी चीज नहीं खानी चाहिए।
बहुत से लोग चाय के तुरंत बाद पानी पीने के लिए थोड़ा-बहुत कुछ न कुछ खा लेते हैं। ऐसा करना गलत है। अगर आपको पानी पीना ही है तो कुछ खा लें, उसके 20 मिनट बाद ही पानी पिएं।
सवाल: एक दिन में कितनी चाय पीनी चाहिए?
जवाब: हेल्थलाइन की रिपोर्ट के हिसाब से एक स्वस्थ व्यक्ति को 1 दिन में 1 से 2 कप चाय पीनी चाहिए।
अगर गले में खराश, सर्दी-जुकाम जैसी दिक्कत है तो 2 से 3 कप हर्बल टी पी सकते हैं।
सवाल: तीन कप या उससे ज्यादा चाय पीने से शरीर को क्या नुकसान होगा?
जवाब: अगर दिन में 3 या 4 कप से ज्यादा चाय पीते हैं तो कई तरह की फिजिकल हेल्थ प्रॉब्लम हो सकती हैं। मेंटल हेल्थ भी गड़बड़ होगा। साथ ही स्ट्रेस और एंजाइटी बढ़ने लगेगी।
सवाल: चाय-कॉफी-पानी किससे अपने दिन की शुरूआत करनी चाहिए?
जवाब: दिन की शुरुआत यानी सुबह उठने के बाद गुनगुना पानी पीना चाहिए। इससे डाइजेशन दुरुस्त रहता है।
सवाल: अच्छा क्या फिर अगर ग्रीन टी पी रहे हैं तो उससे पहले भी पानी पीना जरूरी है?
जवाब: नहीं। ग्रीन टी से पहले पानी पीना कोई जरूरी नही है। वो इसलिए कि ग्रीन टी से शरीर खुद ही हाइड्रेट रहता है। इसे पीने से टॉक्सिन भी बाहर निकल जाते हैं।
एक्सपर्ट्स: 
डॉ. ए के द्विवेदी, होम्योपैथिक फिजिशियन, इंदौर
डॉ. अंजू विश्वकर्मा, डाइटिशियन, भोपाल
जरूरत की खबर के कुछ और आर्टिकल भी पढ़ें…
1.चाय जिन्हें लगती लाजवाब, वो भी संभलकर लें चुस्की:आंतें हो सकती खराब; ठंडी चाय को फिर से गर्म कर पीना क्या सही है
2. बारिश और उमस भरी गर्मी से एलर्जी:इन्फेक्शन इग्नोर करना डेंजरस, छोटी फुंसी भी सड़ा सकती है हड्डियां
